*Tämä artikkeli käsittelee suomalaista jääkiekkohyökkääjää. Muita samannimisiä henkilöitä on täsmennyssivulla.*

**Matti Järvinen** (s. 14. lokakuuta 1989 Lontoo, Englanti, Yhdistynyt kuningaskunta) on suomalainen jääkiekkoilija. Isokokoinen Järvinen on pelipaikaltaan keskushyökkääjä.

Ura
---

Järvinen syntyi Lontoossa hänen isänsä työskennellessä siellä. Hän muutti perheineen Suomeen Järvisen ollessa noin puolentoista vuoden ikäinen. Järvinen aloitti jääkiekkoilun Jäähongassa. Hän siirtyi jo juniorina Espoo Bluesiin, jossa Järvinen voitti A-nuorten Suomenmestaruuden vuonna 2009 ja B-nuorten SM-pronssia vuonna 2007.

Kauden 2009–2010 Järvinen pelasi Yhdysvalloissa Alabama-Huntsvillen yliopistojoukkueessa. Hän voitti siellä CHA:n mestaruuden ja valittiin CHA:n tulokkaiden tähdistökentälliseen. Järvinen palasi toukokuussa 2010 Bluesiin, jonka SM-liigajoukkueeseen hän siirtyi try-outille. Järvinen sai elokuussa 1+1-vuotisen sopimuksen. Muutamaa päivää myöhemmin hän siirtyi lainalle Mestis-joukkue Vaasan Sportiin, jossa Järvinen pelasi lopulta koko kauden 2010–2011, eikä hän tehnyt vielä liigadebyyttiään. Järvisen tulokaskausi miesten sarjoissa toi 46 runkosarjaottelussa tehot 1+5=6 ja 12 playoff-ottelussa tehot 1+5=6. Hän voitti kauden päätteeksi Mestiksen mestaruuden. Liigakarsinnoissa Järvinen teki neljässä ottelussa yhden syöttöpisteen, mutta Pelicans kuitenkin säilytti sarjapaikkansa otteluvoitoin 4–0.

Järvinen käytti Blues-sopimuksessa olleen optionsa ja hän jatkoi joukkueessa kaudella 2011–2012 1+1-vuotisella sopimuksella. Järvinen teki liigadebyyttinsä kauden kolmannessa ottelussa 21. syyskuuta 2011 vieraissa JYPiä vastaan. Hän sai ottelussa jääaikaa 6.09 minuuttia. Järvinen ehti pelata vain neljä SM-liigaottelua, kunnes hän joutui polvivamman takia sivuun runkosarjan lopulle asti törmättyään SaiPan Per Savilahti-Naganderin kanssa. Kuntouduttuaan Järvinen pelasi vielä kuusi runkosarjaottelua. Hän teki liigauransa avausmaalin neljännessä välieräottelussa 9. huhtikuuta 2012 Pelicansia vastaan.

Marraskuussa 2012 Blues lainasi Järvisen joulutaukoon asti kestäneellä lainasopimuksella Jokipoikiin, mutta hän pelasi siellä lainasopimuksensa aikana vain yhden ottelun palattuuaan Bluesiin paikkaamaan loukkaantumisia. Tammikuussa 2013 Järvinen lainattiin uudelleen kuukauden loppuun asti kestäneellä sopimuksella Jokipoikiin, jotka puolestaan lähettivät vaihdossa Bluesiin samanmittaisella sopimuksella Ilmari Pitkäsen. Viikkoa myöhemmin Järvisen lainasopimusta jatkettiin kauden 2012–2013 loppuun. Hän teki aiemmin myös 1+1-vuotisen jatkosopimuksen Bluesin kanssa. Pitkänen jatkoi Bluesissa puolestaan loppukauden kestäneellä sopimuksella, jossa on vuoden optio. Järvinen pelasi kauden aikana SM-liigassa 25 runkosarjaottelua tehopistein 1+6=7. Hän pelasi kauden aikana aiemmin lainalla myös Mestiksen nousijajoukkue HC Keski-Uudessamaassa.

Kaudella 2013–2014 Järvinen pelasi Bluesissa 17 runkosarja- ja kaksi playoff-ottelua. Hän pelasi myös 11 ottelua lainalla Mestis-joukkue Kiekko-Vantaassa. Blues ei käyttänyt Järvisen sopimuksessa ollutta optiota ja hän siirtyi kaudeksi 2014–2015 1+1-vuotisella sopimuksella Saimaan Pallon riveihin. Järvinen pelasi ensimmäisen ehjän ja kokonaisen kautensa SM-liigassa tehden 57 runkosarjaottelussa tehot 9+20=29 ja seitsemässä playoff-ottelussa tehot 1+2=3. Hän oli runkosarjassa SaiPan neljänneksi paras pistemies. Pudotuspeleissä Järvinen jakoi joukkueen sisäisen tehotilaston voiton Mikko Vainosen kanssa lukemalla +2. Helmikuussa 2015 hän teki kaksivuotisen jatkosopimuksen SaiPan kanssa.

Järvinen oli kaudella 2015–2016 tehoilla 9+21=30 SaiPan toiseksi paras syöttäjä ja neljänneksi paras pistemies. Hän oli myös joukkueen ahkerin aloittaja runkosarjassa 1027 aloituksella, joiden voittoprosentti oli 53,7%. Pudotuspeleissä Järvinen suoritti 119 aloitusta voittoprosentilla 56,6%. Kaudeksi 2016–2017 hänet nimettiin SaiPan varakapteeniksi. Järvinen johti joukkueen sisäistä piste- ja syöttöpörssiä tehoilla 9+20=29 sekä tehotilastoa lukemalla +2, kunnes helmikuussa 2017 hän jätti SM-liigan viimeisenä olleen SaiPan ja siirtyi loppukaudeksi Sveitsin National League A:n EV Zugiin. Joukkueeseen siirtyi myös lainasopimuksella maalivahti Jussi Markkanen. Järvinen eteni Zugin kanssa aina NLA:n finaaleihin saakka, mutta Sveitsin-mestaruuden vei kuitenkin SC Bern otteluvoitoin 4–2.

Järvinen siirtyi kaudeksi 2017–2018 kaksivuotisella sopimuksella Tapparaan. Toisessa välieräottelussa 6. huhtikuuta 2018 Turun Palloseuraa vastaan hän teki Tapparan 3–0-voittoon päättyneen ottelun avausmaalin, joka jäi näin ollen joukkueen voittomaaliksi. Hannu Oksanen valitsi Järvisen ottelun Alumnien tähtien kakkostähdeksi. Hän voitti kauden päätteeksi SM-hopeaa. Kaudella 2018–2019 Järvinen oli pudotuspeleissä Tapparan paras syöttäjä ja hän voitti joukkueen sisäisen tehotilaston lukemalla +5. Mestarien liigassa Järvinen jakoi neljällä osumallaan Tapparan sisäisen maalipörssin voiton Niko Ojamäen ja Juhani Jasun kanssa. Hän voitti kauden päätteeksi SM-pronssia.

Kaudeksi 2019–2020 Järvinen siirtyi vuoden mittaisella sopimuksella Kalevan Palloon. Hän teki liigauransa ensimmäisen kypärätempun ja neljä maalia 11. tammikuuta 2020 Mikkelin Jukureita vastaan. Järvinen sai KalPan 8–1-voittoon päättyneessä ottelussa tililleen myös yhden syöttöpisteen. Hänestä tuli KalPan SM-liigahistorian toinen neljä maalia yhdessä runkosarjaottelussa tehnyt pelaaja Wayne Thompsonin (23. lokakuuta 1988) jälkeen. Järvisestä tuli myös seuran SM-liigahistorian kolmas viisi tehopistettä tehnyt pelaaja Jouni Rinteen (1+4=5 14. lokakuuta 1986) ja Marko Jantusen (1+4=5 27. helmikuuta 1993) jälkeen. Hän oli yhtä maalia lukuun ottamatta mukana joukkueensa jokaisessa osumassa kirjauttaen teholukeman +7, mikä oli KalPan uusi yhden ottelun seuraennätys. Aiempi ennätys (+6) oli Wayne Thompsonin ja Jari Lindgrenin samasta SaiPaa vastaa pelatusta ottelusta syksyltä 1998. Järvisen maaleista kaksi syntyi alivoimalla ja yksi siirretyn rangaistuksen aikana. Jari Pulliainen valitsi hänet ottelun Alumnien tähtien ykköstähdeksi. Järvinen teki lopulta SM-liigan yhden kauden piste-ennätyksensä tehoilla 18+22=40, joilla hän oli KalPan toiseksi paras pistemies Balázs Sebőkin jälkeen.

Järvinen siirtyi kaudeksi 2020–2021 vuoden mittaisella sopimuksella Saksan DEL-liigan Grizzlys Wolfsburgiin. Joukkueen apuvalmentajana toimi hänelle Bluesista tuttu Petteri Väkiparta. Järvinen jakoi tehoilla 9+19=28 Grizzlsin sisäisen pistepörssin voiton Max Görtzin kanssa ja sisäisen syöttöpörssin voiton Mathis Olimbin kanssa. Hän eteni joukkueen kanssa aina finaaleihin saakka, mutta mestaruuden vei lopulta kuitenkin Eisbären Berlin otteluvoitoin 2–1.

Kaudeksi 2021–2022 Järvinen palasi vuoden mittaisella sopimuksella Kalevan Palloon. Hänet nimettiin joukkueen varakapteeniksi. Kaudeksi 2022–2023 Järvinen siirtyi vuoden mittaisella sopimuksella Hämeenlinnan Pallokerhoon. Hän jakoi tehoilla 12+16=28 joukkueen sisäisen pistepörssin neljännen sijan Arttu Pellin kanssa.

Muuta
-----

Kesäkuussa 2018 Järvisen tiedotettiin aloittavan osakkaana tuolloin Suomi-sarjassa pelanneen Kiekko-Espoon organisaatiossa.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2007–2008 | Blues | A-SM | 42 | 7 | 12 | 19 | 28 | 3 | 0 | 0 | 0 | 0 |
| 2008–2009 | Blues | A-SM | 40 | 10 | 19 | 29 | 53 | 10 | 2 | 3 | 5 | 10 |
| 2009–2010 | Univ. of Alabama-Huntsville | CHA | 30 | 5 | 13 | 18 | 20 | – | – | – | – | – |
| 2010–2011 | Sport | Mestis | 46 | 3 | 9 | 12 | 28 | 12 | 1 | 5 | 6 | 8 |
| 2011–2012 | Blues | SM-liiga | 10 | 0 | 0 | 0 | 6 | 4 | 1 | 0 | 1 | 0 |
| 2012–2013 | Blues | SM-liiga | 25 | 1 | 6 | 7 | 4 | – | – | – | – | – |
|  | HCK | Mestis | 5 | 1 | 6 | 7 | 6 | – | – | – | – | – |
|  | Jokipojat | Mestis | 10 | 6 | 6 | 12 | 6 | 9 | 0 | 3 | 3 | 6 |
| 2013–2014 | Blues | SM-liiga | 17 | 2 | 0 | 2 | 2 | 2 | 1 | 0 | 1 | 2 |
|  | Kiekko-Vantaa | Mestis | 11 | 3 | 4 | 7 | 22 | – | – | – | – | – |
| 2014–2015 | SaiPa | SM-liiga | 57 | 9 | 20 | 29 | 52 | 7 | 1 | 2 | 3 | 0 |
| 2015–2016 | SaiPa | SM-liiga | 60 | 9 | 21 | 30 | 24 | 6 | 1 | 1 | 2 | 4 |
| 2016–2017 | SaiPa **(A)** | SM-liiga | 46 | 9 | 20 | 29 | 42 | – | – | – | – | – |
|  | EV Zug | NLA | 3 | 0 | 1 | 1 | 0 | 4 | 0 | 0 | 0 | 0 |
| 2017–2018 | Tappara | SM-liiga | 60 | 7 | 16 | 23 | 33 | 15 | 3 | 4 | 7 | 12 |
| 2018–2019 | Tappara | SM-liiga | 59 | 9 | 19 | 28 | 47 | 11 | 0 | 7 | 7 | 8 |
| 2019–2020 | KalPa | SM-liiga | 59 | 18 | 22 | 40 | 26 | – | – | – | – | – |
| 2020–2021 | Grizzlys Wolfsburg | DEL | 38 | 9 | 19 | 28 | 22 | 9 | 0 | 3 | 3 | 2 |
| 2021–2022 | KalPa **(A)** | SM-liiga | 58 | 9 | 18 | 27 | 28 | – | – | – | – | – |
| 2022–2023 | HPK | SM-liiga | 45 | 12 | 16 | 28 | 10 | – | – | – | – | – |
| 2023–2024 | BK Mladá Boleslav | ČEL | 42 | 6 | 14 | 20 | 28 | – | – | – | – | – |
| 11 kautta | yhteensä | SM-liiga | 495 | 85 | 157 | 242 | 272 | 45 | 7 | 14 | 21 | 26 |
| 1 kausi | yhteensä | DEL | 38 | 9 | 19 | 28 | 22 | 9 | 0 | 3 | 3 | 2 |
| 1 kausi | yhteensä | NLA | 3 | 0 | 1 | 1 | 0 | 4 | 0 | 0 | 0 | 0 |
| 3 kautta | yhteensä | Mestis | 72 | 13 | 25 | 38 | 62 | 21 | 1 | 8 | 9 | 14 |

Lähteet
-------

* Matti Järvinen The Internet Hockey Databasessa (englanniksi)
* Matti Järvinen Eurohockey-sivustolla (englanniksi)
* Matti Järvinen *Elite Prospects*. Everysport Media Group AB.  (englanniksi)

### Viitteet

1. ↑  SaiPa *facebook.com*.  13.10.2016. Liiga-SaiPa Oy. Viitattu 28.4.2018.
2. ↑  SaiPa *facebook.com*.  27.9.2014. Liiga-SaiPa Oy. Viitattu 28.4.2018.
3. ↑  Peltola, Pasi: Meksikon passilla SM-liigaan *ls24.fi*.  16.2.2017. Marva Media Oy. Viitattu 18.2.2017.
4. 1 2 3 4 5 6  Matti Järvinen *Elite Prospects*. Everysport Media Group AB.  (englanniksi)
5. 1 2  Hurmerinta, Eero: Järvinen: "Kiekko talteen runkosarjassa" *Jatkoaika.com*.  9.4.2012. Jatkoaika r.y. Viitattu 22.4.2012.
6. ↑  Arttu Luttinen Bluesiin – espoolaismiehistö julkistettiin *Jatkoaika.com*.  6.5.2010. Jatkoaika r.y. Viitattu 15.10.2010.
7. ↑  Blues palkkasi koeaikalaiset *Jatkoaika.com*.  24.8.2010. Jatkoaika r.y. Viitattu 15.10.2010.
8. ↑  Sport lainaa Blues-hyökkääjää *Jatkoaika.com*.  27.8.2010. Jatkoaika r.y. Viitattu 15.10.2010.
9. ↑  Blues-lainat jatkavat Sportissa *Jatkoaika.com*.  27.1.2011. Jatkoaika r.y. Viitattu 31.1.2011.
10. ↑  Matti Järvinen Eurohockey-sivustolla (englanniksi)
11. ↑  Game detail: 21 Sep 2011, JYP Jyväskylä - Espoo Blues *eurohockey.com*.  21.9.2011. European Ice Hockey Online AB & eSports.cz s.r.o. Viitattu 22.6.2021. (englanniksi)
12. ↑  Tilastot – Liiga *liiga.fi*.  21.9.2011. Jääkiekon SM-liiga Oy. Viitattu 22.9.2011.
13. ↑  Matti Järviselle pitkä huili *Jatkoaika.com*.  5.10.2011. Jatkoaika r.y. Viitattu 22.4.2012.
14. 1 2  Bluesin Järvinen lainalle Joensuuhun *Jatkoaika.com*.  27.11.2012. Jatkoaika r.y. Viitattu 24.1.2013.
15. ↑  Jokipojat ja Blues taas vaihtokaupoilla *Jatkoaika.com*.  17.1.2013. Jatkoaika r.y. Viitattu 24.1.2013.
16. ↑  Bluesin ja Jokipoikien vaihtokauppa jatkuu loppukauden *Jatkoaika.com*.  24.1.2013. Jatkoaika r.y. Viitattu 24.1.2013.
17. ↑  Flinckille jatkosopimus, myös kaksi uutta pelaajaa SaiPaan *Jatkoaika.com*.  2.5.2014. Jatkoaika r.y. Viitattu 4.5.2014.
18. ↑  Elite Prospects - SaiPa *eliteprospects.com*. Everysport Media Group AB. Viitattu 29.4.2019. (englanniksi)
19. ↑  SaiPa solmi jatkosopimukset profiilihyökkääjiensä kanssa *Jatkoaika.com*.  28.2.2015. Jatkoaika r.y. Viitattu 29.3.2015.
20. ↑  Elite Prospects - SaiPa *eliteprospects.com*. Everysport Media Group AB. Viitattu 29.4.2019. (englanniksi)
21. ↑  SaiPalta tuttu valinta kapteeniksi – Koholle kymmenes kausi kapteenina *Jatkoaika.com*.  15.8.2016. Jatkoaika r.y. Viitattu 15.8.2016.
22. ↑  Markkanen ja Järvinen siirtyvät Sveitsiin *saipa.fi*.  9.2.2017. Liiga-SaiPa Oy. Viitattu 9.2.2017.
23. ↑  Tapparalla jalkeilla hurja joukkue ensi kaudeksi − puolustus kauttaaltaan maajoukkuetasoa *Jatkoaika.com*.  29.5.2017. Jatkoaika r.y. Viitattu 29.5.2017.
24. ↑  Otteluseuranta *liiga.fi*.  6.4.2018. Jääkiekon SM-liiga Oy. Viitattu 28.4.2018.
25. ↑  Elite Prospects - Tappara *eliteprospects.com*. Everysport Media Group AB. Viitattu 29.4.2019. (englanniksi)
26. ↑  Seppä, Lassi: Matti Järvinen jatkaa uraansa KalPassa − "Liiga-kiekon vaatimuksiin keskushyökkääjäksi todella hyvät ominaisuudet" *Jatkoaika.com*.  14.6.2019. Jatkoaika r.y. Viitattu 14.6.2019.
27. ↑  Miettinen, Miska: Tehotilastoon +7 yhdessä liigapelissä – muistatko tämän pistelingon ihmeelliset liekit? Toivottavasti joku joukkue tajuaa tarttua sopimuksettomaan timanttiin pian *kalpa.fi*.  3.4.2020. KalPa Hockey Oy. Viitattu 10.4.2023.
28. ↑  Kalpa - Jukurit, 11.1.2020 *liiga.fi*.  11.1.2020. Jääkiekon SM-liiga Oy. Viitattu 13.1.2020.
29. ↑  Elite Prospects - KalPa *eliteprospects.com*. Everysport Media Group AB. Viitattu 6.4.2020. (englanniksi)
30. ↑  Seppä, Lassi: Matti Järvinen siirtyy liigajäiltä Saksaan *Jatkoaika.com*.  14.6.2019. Jatkoaika r.y. Viitattu 23.7.2020.
31. ↑  Elite Prospects - Grizzlys Wolfsburg *eliteprospects.com*. Everysport Media Group AB. Viitattu 22.6.2021. (englanniksi)
32. ↑  Seppä, Lassi: Matti Järvinen edustaa ensi kaudella KalPaa − "Hänellä olisi ollut paljon muitakin vaihtoehtoja seuran suhteen" *Jatkoaika.com*.  22.6.2021. Jatkoaika r.y. Viitattu 22.6.2021.
33. ↑  KalPan kapteenisto Liiga-kaudelle 2021-2022 on valittu - Tuomas Kiiskinen kapteeniksi *kalpa.fi*.  6.8.2021. KalPa Hockey Oy. Viitattu 13.8.2021.
34. ↑  Perälä, Joni: HPK julkaisi uusia sopimuksia – Juuso Hietanen palaa Kerhoon 15 vuoden tauon jälkeen *Jatkoaika.com*.  22.4.2022. Jatkoaika r.y. Viitattu 22.4.2022.
35. ↑  Elite Prospects - HPK *eliteprospects.com*. Everysport Media Group AB. Viitattu 10.4.2023. (englanniksi)
36. ↑  Lahdenperä, Johanna: Kiekko-Espoon paluu juurille: osakkaina muun muassa menestyneitä espoolaistaustaisia pelaajia *Jatkoaika.com*.  19.6.2018. Jatkoaika r.y. Viitattu 29.11.2022.

HPK – SM-liiga
1 Ki. Saarinen |
6 Pulli |
8 Alitalo |
10 Vesterinen |
12 Päivärinta |
14 Ahonen |
15 Virolainen |
17 Hietanen (**C**) |
18 Savolainen |
19 Rautiainen |
25 Huttunen |
29 Ruokonen |
30 Rajaniemi |
31 Markkanen |
35 Ka. Saarinen |
37 Ikonen |
38 Karjalainen |
40 Nurmi |
44 Reini |
46 Wallenius |
50 Skinnari |
53 Janatuinen |
54 Pärssinen |
65 Loimaranta |
71 Järvelä |
72 Andžans |
74 Nikkilä (**A**) |
80 Lundell |
81 Aaltonen |
82 Tuulola |
89 Ketola |
92 Toivonen |
95 Toivola (**A**) |
-- Juvonen |
-- Lukkari  

Valmentajat Lehtonen – Sirento-Manninen – Virta – Virtanen – Sarvela – Jokinen